Diari Oficial de la Generalitat Valenciana


Sumari del DOGV 2145, del 16-11-1993 (1993/829762)

DECRET 211/1993, de 9 de novembre, del Govern Valencià, pel qual s'estableixen beques o ajudes per a la realització d'estudis en les universitats públiques de la Comunitat Valenciana
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/11/09/211/dof/vci/html**

### Dades del document

Número de DOGV
:   2145

Data del DOGV
:   16-11-1993

Secció del DOGV
:   DISPOSICIONS GENERALS

Número del document
:   1993/829762


Data del document
:   09-11-1993

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 211/1993, de 9 de novembre, del Govern Valencià, pel qual s'estableixen beques o ajudes per a la realització d'estudis en les universitats públiques de la Comunitat Valenciana.  
La Llei de la Generalitat Valenciana 7/1992, de 28 de desembre, de Pressupostos de la Generalitat Valenciana per a 1993, va establir en la disposició addicional sisena que: «... el Consell desplegarà una línia de beques o ajudes dirigides a atendre les despeses de matrícula d'aquells alumnes de les universitats públiques de la Comunitat Valenciana que ho sol·liciten. Per a la concessió es tindrà en compte la capacitat econòmica i l'aprofitament acadèmic, sense perjudici de la coordinació amb el sistema general de beques i ajudes a l'estudi ... ».  
Mitjançant l'Ordre del Ministeri d'Educació i Ciència de 17 de maig de 1993, publicada en el Butlletí Oficial de l'Estat núm. 152 de 26 de juny de 1993, es van establir les ajudes econòmiques per a facilitar l'accés a la universitat.  
Els criteris de concessió d'aquestes ajudes permeten incrementar sensiblement el nombre de beneficiaris i garantitzen l'accés als estudis universitaris a qualsevol ciutadà, amb independència de la seua capacitat econòmica.  
En el Decret 107/1993, de 19 de juliol, del Govern Valencià, s'establien ajudes que complementaven el Sistema General de Beques i que cobrien únicament les peticions que no fossen concedides a l'interessat per falta de recursos econòmics del referit ministeri. Tanmateix, és voluntat del Govern Valencià ampliar l'abast de les beques perquè arriben a una majoria d'estudiants de les nostres universitats i miren d'anivellar situacions desiguals de caràcter econòmic.  
El Govern Valencià, conscient de la necessitat d'invertir en formació de capital humà,. que és essencial per a remuntar l'actual conjuntura econòmica i ampliar l'oferta de l'administració de l'Estat de beques i ajudes a l'estudi, pretén afavorir, dins de les limitacions pressupostàries, la competència, la igualtat d'oportunitats i l'excel·lència en el rendiment acadèmic.  
Per tot això, a proposta dels Consellers d'Economia i Hisenda i d'Educació i Ciència, amb la deliberació prèvia del Govern Valencià, en la reunió del dia 9 de novembre de 1993,  
DECRETE  
Article primer  
La Conselleria d'Educació i Ciència, amb caràcter complementari a les que preste l'administració de l'Estat, convocarà beques per a la compensació del pagament de l'import de les taxes que s'han de satisfer per la prestació del servei públic d'educació superior en les universitats públiques de la Comunitat Valenciana.  
Article segon  
La Conselleria d'Educació i Ciència procedirà a efectuar la compensació de la quantitats deixades de percebre per les universitats amb motiu de l'adjudicació de les beques a què fa referència l'article anterior, segons el procediment que aquesta determine.  
Article tercer  
La concessió de les beques tindrà com a límit màxim l'import dels crèdits que amb tal finalitat es consigne en els pressupostos de la Generalitat Valenciana en cada exercici.  
Article quart  
Les convocatòries de beques hauran de subjectar-se al que disposa l'article 47.11 del text refós de la Llei d'Hisenda Pública de la Generalitat Valenciana.  
Article cinquè  
Per a tenir dret a les beques regulades en aquest decret haurà d'acreditar-se el veïnatge administratiu del beneficiari en qualsevol municipi de la Comunitat Valenciana durant, almenys, els dos anys anteriors a la sol·licitud d'ajuda.  
DISPOSICIO DEROGATORIA  
Queda derogat el Decret 107/1993, de 19 de juliol, del Govern Valencià, pel qual s'estableix ajudes per a la realització d'estudis en les universitats públiques de la Comunitat Valenciana.  
DISPOSICIONS FINALS  
Primera  
Aquest decret serà d'aplicació a les beques que es sol·liciten per a la realització d'estudis durant el curs 1993-1994 i següents.  
Segona  
S'autoritzen els Consellers d'Educació i Ciència i d'Economia i Hisenda per al desenvolupament, interpretació i aplicació d'aquest decret.  
València, 9 de novembre de 1993  
El President de la Generalitat Valenciana,  
JOAN, LERMA I BLASCO  
El Conseller d'Economia i Hisenda,  
AURELIO MARTINEZ ESTEVEZ  
El Conseller d'Educació i Ciència,  
JOAN ROMERO GONZALEZ


Còpia Permalink ELI